《十一月六日雨至次月一日始霁》
宋代·曾丰

数自初旬至末旬，雨犹末了雪相寻。
千山草木收元气，万里乾相入太阴。
城郭谯楼吹冻角，郊原驿舍捣寒砧。
静听年少心须折，幸我已无年少心。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。